PROJEKTS

APSTIPRINĀTI

ar Daugavpils valstspilsētas pašvaldības domes 2023.gada \_\_.\_\_\_\_

lēmumu Nr.\_\_\_\_\_ (prot. Nr.\_\_\_, \_\_\_\_.§)

Daugavpils valstspilsētas pašvaldības domes 2023. gada \_\_.\_\_\_\_\_\_saistošie noteikumi Nr.\_\_\_\_ “Grozījumi Daugavpils domes 2018. gada 14. jūnija saistošajos noteikumos Nr.18 “Par nekustamā īpašuma nodokļa piemērošanu Daugavpils pilsētas administratīvajā teritorijā””

*Izdoti saskaņā* *ar likuma “Par nekustamā īpašuma nodokli” 1. panta otrās daļas 9.1 punktu, 3. panta pirmo daļu un 1.4 daļu,*

*9. panta otro daļu*

1. Izdarīt Daugavpils valstspilsētas pašvaldības domes 2018.gada 14.jūnija saistošajos noteikumos Nr.18 “Par nekustamā īpašuma nodokļa piemērošanu Daugavpils pilsētas administratīvajā teritorijā” (Latvijas Vēstnesis, 2018., Nr.125, Nr. 216) šādus grozījumus:
   1. Aizstāt saistošo noteikumu nosaukumā vārdu “pilsētas” ar vārdu “valstspilsētas”.
   2. Izteikt saistošo noteikumu izdošanas tiesisko pamatojumu šādā redakcijā:

“Izdoti saskaņā ar likuma “Par nekustamā īpašuma nodokli” 1. panta otrās daļas 9.1 punktu, 3. panta pirmo daļu, 1.4 daļu un 1.6 daļu, 9. panta otro daļu”.

* 1. Aizstāt 1. punktā vārdu “pilsētas” ar vārdu “valstspilsētas” un papildināt aiz vārdiem “(izņemot garāžas)” ar vārdiem “būves, kuru būvniecībā pārsniegts normatīvajos aktos noteiktais kopējais būvdarbu veikšanas ilgums”.
  2. Izteikt 2. punktu šādā redakcijā:

“2. Nekustamā īpašuma nodokļa maksāšanas paziņojumu izdošanu un nekustamā īpašuma nodokļa parādu piedziņu atbilstoši saistošo noteikumu nosacījumiem veic Daugavpils pašvaldības centrālās pārvaldes (turpmāk – Centrālā pārvalde) Īpašuma pārvaldīšanas departaments (turpmāk – Departaments).”.

* 1. Izteikt 8. punktu šādā redakcijā:

“8. Nekustamo īpašumu vai tā daļu, kas netiek uzturēta atbilstoši normatīvajos aktos noteiktajai kārtībai, apliek ar nekustamā īpašuma nodokļa likmi 3% apmērā no lielākās turpmāk minētās kadastrālās vērtības:

* 1. būvei piekritīgās zemes kadastrālās vērtības;
  2. būves kadastrālās vērtības.”.
  3. Papildināt ar 8.1 punktu šādā redakcijā:

“8.1 Būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums, ar nākamo mēnesi pēc būvniecības termiņa izbeigšanās līdz mēnesim, kad parakstīts akts par būves pieņemšanu ekspluatācijā, apliek ar nekustamā īpašuma nodokļa likmi 3% apmērā no lielākās turpmāk minētās kadastrālās vērtības:

8.11. būvei piekritīgās zemes kadastrālās vērtības;

8.12. būves kadastrālās vērtības.”.

* 1. Izteikt 9. punktu šādā redakcijā.

“9. Lēmumu par būves klasificēšanu kā vidi degradējošu, sagruvušu vai cilvēku drošību apdraudošu būvi, kā arī lēmumu par nekustamā īpašuma atzīšanu par tādu, kas netiek uzturēts atbilstoši normatīvajos aktos noteiktajai kārtībai, vai attiecīgā statusa atcelšanu pieņem Centrālās pārvaldes Pilsētplānošanas un būvniecības departaments un 5 (piecu) darba dienu laikā nosūta Departamentam. Centrālās pārvaldes Pilsētplānošanas un būvniecības departaments reiz mēnesī sniedz informāciju Departamentam par būvēm, kuru būvniecībā pārsniegts normatīvajos aktos noteiktais kopējais būvdarbu veikšanas ilgums.”.

* 1. Aizstāt 10. punktā skaitli un vārdus “8. punktā minētajām zemes vienībām” ar skaitli un vārdiem “8. punktā minētajiem nekustamajiem īpašumiem” un vārdus “būves vai zemes vienības” ar vārdiem “nekustamā īpašuma”.
  2. Izteikt 11.punktu šādā redakcijā:

“11. Maksāšanas paziņojumu par šo noteikumu 7.punktā minētajām būvēm un 8.punktā minētajiem nekustamajiem īpašumiem Departaments nosūta nodokļa maksātājam viena mēneša laikā no lēmuma par būves klasificēšanu attiecīgajā statusā vai lēmuma par nekustamo īpašumu, kas netiek uzturēts atbilstoši normatīvajos aktos noteiktajai kārtībai, pieņemšanas. Maksāšanas paziņojumu par šo noteikumu 8.1 punktā minētajām būvēm Departaments nosūta nodokļa maksātājam viena mēneša laikā no attiecīgās informācijas saņemšanas.”.

* 1. Aizstāt 12. punktā vārdus “būvi un zemes vienību” ar vārdiem “nekustamo īpašumu”, skaitli un vārdus “8. punktā minētās zemes vienības” ar skaitli un vārdiem “8. punktā minēto nekustamo īpašumu” un papildināt ar otro teikumu šādā redakcijā:

“Šo noteikumu 8.1 punktā minētajā gadījumā nekustamā īpašuma nodokļa pārrēķins tiek veikts, sākot ar nākamo mēnesi pēc akta par būves pieņemšanu ekspluatācijā.”.

* 1. Izteikt 13.punktu šādā redakcijā:

“13. Šo noteikumu 7., 8., 8.1 punktu nepiemēro, ja nekustamais īpašums pieder fiziskajai personai, kura ir mirusi .”.

1. Saistošie noteikumi stājas spēkā 2024. gada 1. janvārī.

Daugavpils valstspilsētas pašvaldības domes priekšsēdētājs  A.Elksniņš

PROJEKTS

Paskaidrojuma raksts

Daugavpils valstspilsētas pašvaldības domes 2023. gada \_\_.\_\_\_\_\_\_ saistošajiem noteikumiem Nr.\_\_\_ “Grozījumi Daugavpils domes 2018. gada 14. jūnija saistošajos noteikumos Nr. 18 “[Par nekustamā īpašuma nodokļa piemērošanu Daugavpils pilsētas administratīvajā teritorijā](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana)””

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Pašlaik nekustamā īpašuma nodokļa piemērošanu Daugavpils valstspilsētas administratīvajā teritorijā nosaka Daugavpils pilsētas domes 2018. gada 14. jūnija saistošie noteikumi Nr. 18 "Par nekustamā īpašuma nodokļa piemērošanu Daugavpils pilsētas administratīvajā teritorijā".  Likuma "Par nekustamā īpašuma nodokli" 3.panta 1.6daļā noteikts, ka būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums, ar nākamo mēnesi pēc būvniecības termiņa izbeigšanās līdz mēnesim, kad parakstīts akts par būves pieņemšanu ekspluatācijā, apliek ar nekustamā īpašuma nodokļa likmi 3% apmērā, ja to ir noteikusi pašvaldība savos saistošajos noteikumos, kurus tā publicē ne vēlāk kā līdz pirmstaksācijas gada 1.novembrim, no lielākās turpmāk minētās kadastrālās vērtības:  1) būvei piekritīgās zemes kadastrālās vērtības;  2) būves kadastrālās vērtības.  Ņemot vērā minēto, kā arī likuma "Par nekustamā īpašuma nodokli" 3.1 panta otrās daļas 2.punktu, kurā ietverts teritorijas attīstības un teritorijas sakārtošanas princips, saistošie noteikumi tiek papildināti ar 8.1 punktu, kas paredz noteikt nodokļa likmi 3 % apmērā par būvēm, kuru būvniecībā pārsniegts normatīvajos aktos noteiktais kopējais būvdarbu veikšanas ilgums.  Kā arī, ar grozījumiem saistošajos noteikumos nekustamā īpašuma nodokļa likme 3 % apmērā tiek noteikta ne tikai par zemes vienībām vai zemes vienību daļām, bet arī būvēm vai to daļām, kuras netiek uzturētas atbilstoši normatīvajos aktos noteiktajai kārtībai, un kuras bojā pilsētvidi (saistošo noteikumu 8. punkts izteikts jaunā redakcijā).  Tādējādi saistošie noteikumi veicinās īpašumu sakārtošanu un novērsīs situācijas, kad īpašnieki jau izmanto ekspluatācijā nenodotās ēkas.  Atbilstoši minētajam un izmaiņām pašvaldības administrācijas struktūrā saistošajos noteikumos tiek precizēts teksts (grozījumi saistošo noteikumu nosaukumā, izdošanas tiesiskā pamatojuma daļā, 1., 2., 9., 10., 11., 12. un 13. punktā). |
| 1. Fiskālā ietekme uz pašvaldības budžetu | Ietekmi nav iespējams precīzi noteikt, jo saistošie noteikumi stājās spēkā ar 2024. gada 1. janvāri un nekustamā īpašuma nodokļa ieņēmumu kopsummu ietekmēs nodokļa maksātāju aktivitāte un to atbilstība šajos saistošajos noteikumos noteiktajiem kritērijiem. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Ar saistošo noteikumu īstenošanu tiek sakārtota pilsētas vide, kas ietekmē cilvēku veselību un drošību. Ietekmi uz uzņēmējdarbības vidi nevar noteikt. |
| 1. Ietekme uz administratīvajām procedūrām un to izmaksām | Saistošo noteikumu piemērošanā privātpersona var vērsties:   1. Daugavpils pašvaldības centrālās pārvaldes Pilsētplānošanas un būvniecības departamentā - attiecībā uz pieņemtajiem lēmumiem par būves klasificēšanu kā vidi degradējošu, sagruvušu vai cilvēku drošību apdraudošu būvi, par nekustamā īpašuma atzīšanu par tādu, kas netiek uzturēts atbilstoši normatīvajos aktos noteiktajai kārtībai un attiecībā uz informāciju par būvēm, kuru būvniecībā pārsniegts normatīvajos aktos noteiktais kopējais būvdarbu veikšanas ilgums, un; 2. Daugavpils pašvaldības centrālās pārvaldes Īpašuma pārvaldīšanas departamentā - attiecībā uz maksāšanas paziņojumos norādītajiem datiem par nodokļa likmes piemērošanu.   Izmaksas nav iespējams precīzi noteikt. |
| 1. Ietekme uz pašvaldības funkcijām un cilvēkresursiem | Saistošo noteikumu projekta īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml. |
| 1. Informācija par izpildes nodrošināšanu | Saistošo noteikumu izpildei jaunas institūcijas netiks veidotas.  Daugavpils pašvaldības centrālās pārvaldes Pilsētplānošanas un būvniecības departaments iesniegs Daugavpils pašvaldības centrālās pārvaldes Īpašuma pārvaldīšanas departamentam datus par būvēm, kurām pārsniegts normatīvajos aktos noteiktais kopējais būvdarbu veikšanas ilgums. Lēmumu par būves klasificēšanu kā vidi degradējošu, sagruvušu vai cilvēku drošību apdraudošu būvi, kā arī lēmumu par nekustamā īpašuma atzīšanu par tādu, kas netiek uzturēts atbilstoši normatīvajos aktos noteiktajai kārtībai, vai attiecīgā statusa atcelšanu pieņems Daugavpils pilsētas centrālās pārvaldes Pilsētplānošanas un būvniecības departaments un to nosūtīs Daugavpils pašvaldības centrālās pārvaldes Īpašuma pārvaldīšanas departamentam. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts tika publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2023. gada 1.februāra līdz 2023. gada 15.februārim. |

Daugavpils valstspilsētas pašvaldības domes priekšsēdētājs A.Elksniņš

15

17